section_heading: Volumni protok
paragraph_text: Volumni protok ili volumetrijski protok je fizikalna veličina koja određuje obujam (volumen) fluida koji prolazi neku točku u jedinici vremena (m<sup>3</sup>/s). Protok je jedna od osnovnih fizikalnih veličina koja se mjeri u industrijskom pogonu. Mjerenjem protoka određuju se energetske i materijalne bilance na osnovu kojih se određuje produktivnost procesa proizvodnje. Istovremeno protok je najčešće i osnovna veličina čijom se promjenom upravlja procesom proizvodnje. Mjerenje protoka kapljevina, plinova, višefaznih tekućina i suspenzija je složeno, podložno je brojnim pogreškama, i zato je razvijen je veliki broj različitih mjernih postupka u svrhu preciznog i pouzdanog mjerenja.<ref> "Mjerenje protoka", www.fer.unizg.hr, 2011.<ref>  "Mjerenje brzine i protoka fluida", www.fer.unizg.hr, 2011.<ref>  "Mjerenje protoka", www.unidu.hr, 2011.